ಮಂಜಲ್ ಕ್ರೇನ್ ಗೋಪುರ

## ಚೈನದ ಮಂಜಲ್ ಕೇನ್ ಗೋಪುರ

ಯೆಲ್ಲೋ ಕ್ರೇನ್ ಟವರ್ ಪಂಡ ವುಹಾನ್ ಡ್ ಉಪ್ಪುನ ಒಂಜಿ ಸಾಂಪ್ರದಾಯಿಕ ಚೀನೀ ಗೋಪುರ. ಇತ್ತೆದ ರಚನೆನ್ ೧೯೮೧ಡ್ದ್ ೧೯೮೫ ಮುಟ್ಟ ನಿರ್ಮಾಣ ಮಲ್ತೆರ್, ಆಂಡ ಈ ಗೋಪುರ ಕ್ರಿ.ಶ.೨೨೩ ಡ್ದ್ ಬೇತೆ ಬೇತೆ ರೂಪೊಡು ಉಂಡು. ಇತ್ತೆದ ಹಳದಿ ಕ್ರೇನ್ ಗೋಪುರ ೫೧.೪ ಮೀ (೧೬೯ ಅಡಿ) ಎತ್ತರೊಡು ಉಂಡು ಬೊಕ್ಕ ೩,೨೧೯ ಮೀ೨ (೩೪,೬೫೦ ಚದರ ಅಡಿ) ವಿಸ್ತೀರ್ಣೊನು ಆವರಿಸೊಂದುಂಡು. ಉಂದು ಸ್ನೇಕ್ ಬೆಟ್ಟೊಡು, ಮೂಲ ಜಾಗೆಡ್ದ್ ಒಂಜಿ ಕಿಲೋಮೀಟರ್ ದೂರೊಡು,ಗ್ ವುಚಾಂಗ್ ಜಿಲ್ಲೆಡ್ ಯಾಂಗ್ಜಿ ನದಿತ ತೀರೊಡು ಉಂಡು.
## ಚರಿತ್ರೆ
ಗೋಪುರೊನು ನಿರ್ಮಾಣ ಮಲ್ತಿನ ಸುಮಾರ್ 600 ವರ್ಸೊಡ್ದು ಬೊಕ್ಕ ಬರೆತಿನ ಯುವಾನ್ಹೆ ನಕ್ಷೆಲು ಬೊಕ್ಕ ಪ್ರಾಂತ್ಯೊಲೆನ ಬೊಕ್ಕ ಕೌಂಟಿಲೆನ ದಾಖಲೆಲು, ಪೂರ್ವ ವು ರಾಜ್ಯೊದ ಸ್ಥಾಪಕೆರ್ ಸನ್ ಕ್ವಾನ್ 223ಡ್ ಕ್ಸಿಯಾಕೌ ಕೋಟೆನ್ ನಿರ್ಮಾಣ ಮಲ್ತಿನ ಬುಕ್ಕೊ, ಕ್ಸಿಯಾಕೌದ ಪಶ್ಚಿಮೊಡು ಉಪ್ಪುನ ಹಳದಿ ಕ್ರೇನ್ ಜೆಟ್ಟಿಡ್ ಒಂಜಿ ಗೋಪುರೊನು ನಿರ್ಮಾಣ ಮಲ್ತೆರ್, ಬೊಕ್ಕ ಅಯಿತ ಪುದರ್ಲಾ ಕೊರ್ಯೆರ್.
ಮಿಂಗ್ ಬೊಕ್ಕ ಕ್ವಿಂಗ್ ರಾಜವಂಶೊಲೆಡ್ ಈ ಗೋಪುರೊನು ಯುದ್ಧೊಡು ಬೊಕ್ಕ ಸೂ ಪೊತಾದ್ ಪದ್ರಾಡ್ ಸರ್ತಿ ನಾಶ ಮಲ್ತೆರ್ ಬೊಕ್ಕ ಪತ್ತ್ ಸರ್ತಿ ಬೇತೆ ಬೇತೆ ಸರ್ತಿ ದುರಸ್ತಿ ಮಲ್ತೆರ್. ಮೂಲ ಜಾಗೆಡ್ ಕೊನೆತ ಗೋಪುರೊನು 1868ಡ್ ನಿರ್ಮಾಣ ಮಲ್ತೆರ್ ಬೊಕ್ಕ 1884ಡ್ ನಾಶ ಮಲ್ತೆರ್. 1907ಡ್, ಹಳದಿ ಕ್ರೇನ್ ಗೋಪುರೊದ ಜಾಗೆದ ಎದುರುಡು ಒಂಜಿ ಪೊಸ ಗೋಪುರೊನು ನಿರ್ಮಾಣ ಮಲ್ತೆರ್. ಜಾಂಗ್ ಝಿಡಾಂಗ್ ಈ ಗೋಪುರೊದ ಪುದರ್ ಆದ್ "ಆಲುಯೆ ಗೋಪುರ" ನ್ ಪ್ರಸ್ತಾಪ ಮಲ್ತೆರ್ ಬೊಕ್ಕ ಅಯಿಕ್ ಒಂಜಿ ವಿರೋಧಾಭಾಸೊದ ಜೋಡಿನ್ ಬರೆಯೆರ್. ೧೯೫೭ಡ್, ವುಹಾನ್ ಯಾಂಗ್ಜಿ ನದಿ ಸೇತುವೆನ್ ಹಳದಿ ಕ್ರಾವರ್ ಗೋಪುರೊದ ಜಾಗೆಡ್ ಸೇತುವೆದ ಒಂಜಿ ಟ್ರೆಸ್ಟಲ್ ಡ್ ನಿರ್ಮಾಣ ಮಲ್ತೆರ್. ೧೯೮೧ಡ್, ವುಹಾನ್ ನಗರ ಸರ್ಕಾರ ಮೂಲ ಜಾಗೆಡ್ದ್ ಸುಮಾರ್ ೧ ಕಿ.ಮೀ (೦.೬೨ ಮೈಲ್) ದೂರೊಡು ಒಂಜಿ ಪೊಸ ಜಾಗೆಡ್ ಗೋಪುರೊದ ಪುನರ್ನಿರ್ಮಾಣೊನು ಸುರು ಮಲ್ತ್ಂಡ್, ಬೊಕ್ಕ ಉಂದು ೧೯೮೫ಡ್ ಮುಗಿಂಡ್.
## ವಾಸ್ತುಶಿಲ್ಪ
ಯೆಲ್ಲೋ ಕ್ರೇನ್ ಟವರ್ ದ ಪಿದಯಿದ ಭಾಗೊಡು ಐನ್ ಮಹಡಿಲು ಉಪ್ಪುನಂಚ ತೋಜುಂಡಲಾ, ಅಯಿತ ಒಳಾಂಗಣೊಡು ವಾಸ್ತವೊಡು ಒಂಜಿ ನಲ್ಪ ಮಟ್ಟೊಲು ಉಂಡು, ಉಂದು ನವ ಸಂಖ್ಯೆಗ್ ಸಂಬಂಧಪಟ್ಟಿನ ಸಾಮ್ರಾಜ್ಯಶಾಹಿ ಶಕ್ತಿನ್ ಸಂಕೇತಿಸವುಂಡು. ಗೋಪುರದ ಛಾವಣಿಲು ಒಂಜಿ ಕ್ರೇನ್ ದ ರೆಕ್ಕೆಲೆನಲೆಕ ಪಿದಯಿಗ್ ವಿಸ್ತಾರವಾದುಂಡು, ಅಯಿತ ಅನನ್ಯ ಸಾಂಸ್ಕೃತಿಕ ಮಹತ್ವೊನು ಮೂರ್ತಿವೆತ್ತಾವುಂಡು ಬೊಕ್ಕ ಸಾಂಪ್ರದಾಯಿಕ ಚೀನೀ ವಾಸ್ತುಶಿಲ್ಪದ ಸೌಂದರ್ಯಶಾಸ್ತ್ರೊನು ಆಳವಾದ್ ಸಾಂಸ್ಕೃತಿಕ ಅರ್ಥೊಡು ತಡೆರಹಿತವಾದ್ ಮಿಶ್ರಣ ಮಲ್ಪುಂಡು.
=ಸುರುತ ಮಹಡಿ=
ಸುರುತ ಮಹಡಿಡ್ ಒಂಜಿ ಮಲ್ಲ ಬೊಕ್ಕ ವಿಶಾಲವಾದ್ ಉಪ್ಪುನ ಸಭಾಂಗಣ ಉಂಡು, ಅಯಿಟ್ 10 ಮೀಟರ್ ಎತ್ತರೊಡು ಒಂಜಿ ಕಾಫರ್ಡ್ ಸೀಲಿಂಗ್ ಉಂಡು. ಎದುರುದ ಗೋಡೆನ್ "ಬಿಳಿ ಮೋಡೊಲು ಬೊಕ್ಕ ಹಳದಿ ಕ್ರೇನ್" ಪನ್ಪಿನ ಒಂಜಿ ಮಲ್ಲ ಸೆರಾಮಿಕ್ ಗೋಡೆಚಿತ್ರೊಡು ಅಲಂಕರಿಸವೊಂಡುಂಡು. ಸಭಾಂಗಣದ ರಡ್ಡ್ ಬರಿಟ್, ಎತ್ತರದ ಸ್ತಂಭೊಲು ಒಂಜಿ ಜೋಡಿನ್ ತೋಜಾವುಂಡು, ಪ್ರತಿಯೊಂಜಿ ಸಾಲು 7 ಮೀಟರ್ ಮುಟ್ಟ ಉಪ್ಪುಂಡು. 
=ರಡ್ಡನೆ ಮಹಡಿ=
ರಡ್ಡನೆ ಮಹಡಿದ ಸಭಾಂಗಣದ ಎದುರುದ ಗೋಡೆಡ್ ಟಾಂಗ್ ರಾಜವಂಶದ ಬರವುದಾರ್ ಯಾನ್ ಬೊಲುನ "ಹಳದಿ ಕ್ರೇನ್ ಗೋಪುರದ ದಾಖಲೆ" ಕೆತ್ತೆದ್ ಉಂಡು, ಗೋಪುರದ ನಿರ್ಮಾಣ, ನವೀಕರಣ, ಬೊಕ್ಕ ಗಮನಾರ್ಹ ವ್ಯಕ್ತಿಲೆನ ಕತೆಕುಲೆನ್ ವಿವರಿಸವುಂಡು. ಈ ಶಾಸನೊದ ರಡ್ಡ್ ಬರಿಟ್ ರಡ್ಡ್ ಭಿತ್ತಿಚಿತ್ರೊಲು ಉಂಡು: ಒಂಜಿ "ಸನ್ ಕ್ವಾನ್ ಬಿಲ್ಡಿಂಗ್ ದ ಸಿಟಿ" ನ್ ತೋಜಾವುಂಡು, ಉಂದು ಯೆಲ್ಲೊ ಕ್ರೇನ್ ಟವರ್ ಬೊಕ್ಕ ವುಚಾಂಗ್ ಸಿಟಿದ ಒಂಜೇ ಸಮಯೊಡು ಏರಿಕೆನ್ ತೋಜಾವುಂಡು; ಬೊಕ್ಕೊಂಜಿ "ಝೌ ಯುನ ಬ್ಯಾಂಕ್ವೆಟ್" ನ್ ತೋಜಾವುಂಡು, ಉಂದು ಮೂಜಿ ರಾಜ್ಯೊಲೆನ ಕಾಲೊದ ವ್ಯಕ್ತಿಲೆನ ಗೋಪುರೊಗು ಬತ್ತಿನ ಭೇಟಿಲೆನ್ ಪ್ರತಿಬಿಂಬಿಸವುಂಡು.
=ಮೂಜಿನೆ ಮಹಡಿ=
ಮೂಜಿನೆ ಮಹಡಿದ ಸಭಾಂಗಣೊಡು ಕುಯಿ ಹಾವೊ, ಲಿ ಬೈ, ಬೊಕ್ಕ ಬೈ ಜುಯಿ ಇಂಚಿನ ಟಾಂಗ್ ಬೊಕ್ಕ ಸಾಂಗ್ ರಾಜವಂಶೊಲೆನ ಪುದರ್ ಪೋಯಿನ ಕವಿಲೆನ್ ತೋಜಾವುನ ಭಾವಚಿತ್ರೊಲೆನ ಸರಣಿನ್ ತೋಜಾವುಂಡು. ಚಿತ್ರಕಲೆಲೆನ ಒಟ್ಟುಗು, ಯೆಲ್ಲೋ ಕ್ರೇನ್ ಟವರ್ ದ ಬಗ್ಗೆ ಅಕ್ಲೆನ ಪ್ರಸಿದ್ಧ ಪದ್ಯೊಲೆನ್ ಕೆತ್ತೊಂದುಲ್ಲೆರ್.
=ನಾಲ್ನೆ ಮಹಡಿ=
ನಾಲ್ನೆ ಮಹಡಿನ್ ಮಡಚುನ ಪರದೆಲೆನ್ ಬಳಸದ್ ಕೆಲವು ಎಲ್ಯ ಸಭಾಂಗಣೊಲೆಡ್ ವಿಂಗಡಿಸವೊಂಡುಂಡು, ಉಂದೆಟ್ ಸಮಕಾಲೀನ ಕ್ಯಾಲಿಗ್ರಫಿ ಬೊಕ್ಕ ಪುದರ್ ಪೋಯಿನ ಕಲಾವಿದೆರೆನ ಚಿತ್ರಕಲೆಲೆನ್ ಪ್ರದರ್ಶಿಸವೊಂಡುಂಡು, ಉಂದು ಸಂದರ್ಶಕೆರೆಗ್ ಮೆಚ್ಚುಗೆ ಬೊಕ್ಕ ಖರೀದಿ ಮಲ್ಪೆರೆ ಲಭ್ಯವುಂಡು.
## ಇತ್ತೆದ ರಚನೆ
ಸ್ನೇಕ್ ಹಿಲ್ ಡ್ ಗೋಪುರೊದ ಇತ್ತೆದ ಸ್ಥಳ ಒಂಜಿ ಕಿಲೋಮೀಟರ್ ದೂರೊಡು ಉಪ್ಪುನ ಅಯಿತ ಮೂಲ ಸ್ಥಳೊಗು ಸಂಬಂಧ ಇಜ್ಜಂದಿನ ನಡುಟು, ಅಯಿಕ್ ಸಂಬಂಧಪಟ್ಟಿನ ರಡ್ಡ್ ಜನಪ್ರಿಯ ದಂತಕಥೆಲು ಬೆಟ್ಟೊನು ಆಹ್ವಾನಿಸವುಂಡು. ಸುರುತ ಭಾಗೊಡು, ವಾಂಗ್ ಜಿಯಾನ್ (王子安) ಪನ್ಪಿನ ಒರಿ ಅಮರ್ (仙人) ಒಂಜಿ ಮಂಜೊಲು ಕ್ರೇನ್ ಡ್ ಸ್ನೇಕ್ ಮೌಂಟನ್ ಡ್ದ್ ದೂರ ಪೋಯೆರ್ ಬೊಕ್ಕ ಈ ಕತೆತ ನೆಂಪುಗು ಒಂಜಿ ಗೋಪುರೊನು ನಿರ್ಮಾಣ ಮಲ್ತೆರ್. ರಡ್ಡನೆ ದಂತಕಥೆಡ್, ಫೀ ಯಿ ಅಮರ ಆಪುಂಡು ಬೊಕ್ಕ ಒಂಜಿ ಮಂಜಲ್ ಕ್ರೇನ್ ನ್ ಸವಾರಿ ಮಲ್ಪುಂಡು, ಆಗಾಗ್ಗೆ ಸ್ನೇಕ್ ಹಿಲ್ ಡ್ ನಿಲ್ಲುದು ವಿಶ್ರಾಂತಿ ದೆತೊನುಂಡು.
ಈ ಗೋಪುರ ತಾವೋ ಧರ್ಮದ ಒಂಜಿ ಪವಿತ್ರ ಜಾಗೆಲಾ ಅಂದ್. ಲು ಡೊಂಗ್ಬಿನ್ ಮುಲ್ಪಡ್ದ್ ಸ್ವರ್ಗೊಗು ಪೋಯೆರ್ ಪನ್ಪೆರ್. ಲು ಡೊಂಗ್ಬಿನ್ ಪ್ರತಿಮೆ ಉಪ್ಪುನ ಗೋಪುರದ ಕೆಳ್ಗ್ ಗುಡ್ಡೆಡ್ ಒಂಜಿ ಎಲ್ಯ ಗುಹೆ ಉಂಡು. ಗುಹೆನ್ ಲು ಜು ಡಾಂಗ್ ಪಂಡ್ದ್ ಲೆಪ್ಪುವೆರ್, ಅಕ್ಷರಶಃ ಅರ್ಥ ಲು ಡಾಂಗ್ಬಿನ್ ನ ಗುಹೆ.
## ಸಮೀಪದ ರಚನೆಲು

ಪವಿತ್ರ ಸ್ತೂಪ  9.36 ಮೀಟರ್ ಎತ್ತರ ಬೊಕ್ಕ 5.68 ಮೀಟರ್ ಅಗಲ ಉಂಡು. ಉಂದೆನ್ ಪಿದಯಿದ ಕಲ್ಲ್ ಬೊಕ್ಕ ಇಟ್ಟಿಗೆಲೆಡ್, ಮುಖ್ಯವಾದ್ ಕಲ್ಲ್ ದ ಕಲ್ಲುಲೆಡ್ ಕಟ್ಟ್ ದ್ ದೀತೆರ್. ಉಳಯಿದ ಗೋಪುರದ ಕೋಣೆಡ್ ಒಂಜಿ ಎಲ್ಯ ಪ್ರಮಾಣದ ಇಟ್ಟಿಗೆಲೆನ್ ಬಳಕೆ ಮಲ್ಪುವೆರ್. ಉಂದು ಯೆಲ್ಲೋ ಕ್ರೇನ್ ಟವರ್ ದ ದುಂಬುದ ಜಾಗೆಡ್ ಸಂರಕ್ಷಣೆ ಆಯಿನ ಅತ್ಯಂತ ಪಿರಾಕ್ದ ಬೊಕ್ಕ ಅತ್ಯಂತ ಸಂಪೂರ್ಣ ಒಂಜಿ ಕಟ್ಟಡ. ಪವಿತ್ರ ಸ್ತೂಪ ಪಂಡ ತಿಬೇಟಿಯನ್ ಬೌದ್ಧ ಧರ್ಮದ ಒಂಜಿ ಸ್ತೂಪ, ಬೌದ್ಧ ಧರ್ಮನ್ ಭಾರತೊಡ್ದ್ ಚೀನಾಗ್ ಕನತ್ ನಗ ಸುರುತ ಬಗೆತ ಸ್ತೂಪೊಗು ಉಂದು ಒಂಜಿ ಉದಾರ್ಮೆ. ಉಂದು ವುಹಾನ್ ಡ್ ಉಪ್ಪುನ ಒಂಜೇ ಒಂಜಿ ಲಾಮಾ-ಶೈಲಿದ ಬೊಲ್ದು ಸ್ತೂಪ, ಬೊಕ್ಕ ಉಂದು ವುಹಾನ್ ಡ್ ಐತಿಹಾಸಿಕ ಬೊಕ್ಕ ಸಾಂಸ್ಕೃತಿಕ ಮಹತ್ವೊದ ಇತಿಹಾಸ ಬೊಕ್ಕ ಧರ್ಮೊನು ಅಧ್ಯಯನ ಮಲ್ಪೆರೆ ಪ್ರಮುಖ ಭೌತಿಕ ಸಾಮಗ್ರಿಲೆನ್ ಒದಗಾವುಂಡು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್